Ruth Pliego Vázquez

Ruth María Pliego Vázquez é unha arqueóloga e numismática española, experta na moeda visigoda. É profesora da Universidade de Sevilla.  

Foi galardoada coa Medalla Huntington da American Numismatic Society en 2023. 

 Traxectoria 

Ruth Pliego cursou estudos de Xeografía e Historia na Universidade de Sevilla entre 1991 e 1996, e en 2006 acadou o seu doutoramento na mesma universidade,"Pliego Ruth". ORCID.org"Ruth Pliego". Academia.edu cunha tese titulada Historia monetaria del Reino visigodo de Toledo. La amonedación áurea (c. 568-714)."Ruth Pliego (CV)". Center for Comparative Empire and Transcultural Studies. Universität Hamburg.

Logo comezou a súa carreira profesional no Instituto Andaluz do Patrimonio Histórico, onde permaneceu ata 2011, compaxinando este traballo coa actividade investigafora, participando en diversos proxectos de instucións como a Universidade de Málaga, a Universidade de Sevilla, a Universidade Princetou ou a École des hautes études hispaniques et ibériques (Casa Velázquez); nesta última estivo contratada no bienio 2012-2013 como coordinadora dun proxecto internacional financiado pola Agence National de la Recherche. Durante o curso 2017-2018 foi investigadora residente no Institut d'Études Avancées de París."Felows: Ruth Pliego". Institut d'études avancées de Paris (Paris-iea.fr).

Pliego forma parte do proxecto FLAME (Framing the Late Antique and Early Medieval Economy) na Universidade Princeton desde 2015."Project Team". FLAME (Coinage.princeton.edu).

Como docente, leva participando desde 2016 en programas de doutoramento de universidades como a Sorbona Paris-IV ou a Universidade de Padua, e exerce como profesora adxunta no departamento de Prehistoria e Arqueoloxía da Universidade de Sevilla."Ruth María Pliego Vázquez". Universidad de Sevilla (Us.es).

Entre outras sociedades e institucións académicas, Ruth Pliego é membro da Royal Numismatic Society, de Londres, e da Sociedade Iberoamericana de Estudos Numismáticos, de Madrid. En 2023 foi recoñecida coa Medalla Huntington, outorgada pola American Numismatic Society,"The Huntington Medal Award ". American Numismatic Society (Numismatics.org)."ANS Announces 2023 Huntington Award to Ruth  Pliego". American Numismatic Society. 1 de marzo de 2024. e en 2025 foi merecedora do premio Jetón de Vermeil, outorgado pola Sociedade Francesa de Numismática."Jeton de vermeil 2025 – Mme Ruth Pliego". Société française de Numismatique (Sfnumismatique.org).

 Publicacións 
Ruth Pliego leva publicados máis de medio cento de artigos, fundamentalmente sobre numismática, en revistas especializadas como The Numismatic Chronicle, The American Journal of Numismatics ou The Journal of Archaeological Numismatics, así como diversos capítulos en libros e participación en obras conxuntas, e algunhas monografías:

 (2009). La moneda visigoda. Universidad de Sevilla. ISBN 978-84-472-1213-2
 (2012). "La moneda visigoda: Anexo I". En SPAL. Revista de Prehistoria y Arqueología. Nº 21. Páxinas 209-233.
 (2015). Bellum et argentum. La Segunda Guerra púnica en Iberia y el conjunto de monedas y plata de Villarrubia de Los Ojos (con F. Chaves et al.). Universidad de Sevilla. ISBN 978-84-472-1562-1
 (2020). Colección Cores. Monedas antiguas. Cartago y Norte de África (Parte III) (con G. Cores Uría et al.). Universitat de València.

 Notas 

Categoría:Numismáticos de España
Categoría:Arqueólogos de España
Categoría:Galardoados coa medalla Huntington
Categoría:Galardoados co Jeton de Vermeil
Categoría:Alumnos da Universidade de Sevilla
Categoría:Profesores da Universidade de Sevilla
Categoría:Royal Numismatic Society